“แบงก์ชาติออสซี่” ขึ้นดอกเบี้ยอีก 0.25% สกัดเงินเฟ้อ
ธนาคารกลางออสเตรเลีย ประกาศขึ้นอัตราดอกเบี้ยนโยบายอีก 0.25% สู่ระดับ 3.6% สูงสุดในรอบ 11 ปี เพื่อสกัดเงินเฟ้อ
ธนาคารกลางออสเตรเลีย ประกาศขึ้นอัตราดอกเบี้ยนโยบายอีก 0.25% สู่ระดับ 3.6% สูงสุดในรอบ 11 ปี เพื่อสกัดเงินเฟ้อ
7 มี.ค. 2566

ธนาคารกลางออสเตรเลีย (RBA) ประกาศขึ้นอัตราดอกเบี้ยนโยบายอีก 0.25% สู่ระดับ 3.6% ซึ่งเป็นระดับสูงสุดในรอบ 11 ปีและเป็นการปรับขึ้นดอกเบี้ยติดต่อกันเป็นครั้งที่ 10 โดยสอดคล้องกับการคาดการณ์ของตลาด
โดย RBA ยังคงเดินหน้าปรับขึ้นอัตราดอกเบี้ยเพื่อสกัดเงินเฟ้อ แม้ว่าจะส่งผลให้เศรษฐกิจชะลอตัวลงก็ตาม โดยสำนักงานสถิติแห่งชาติออสเตรเลีย (ABS) รายงานเมื่อวันที่ 1 มี.ค.ว่า ผลิตภัณฑ์มวลรวมภายในประเทศ (GDP) ไตรมาส 4/2565 ขยายตัวเพียง 0.5% เมื่อเทียบกับไตรมาส 3 ที่ขยายตัว 0.7% และต่ำกว่าที่นักวิเคราะห์คาดการณ์ที่ระดับ 0.8%
ทั้งนี้ GDP ไตรมาส 4 ขยายตัวในอัตราอ่อนแอที่สุดในรอบ 1 ปี เนื่องจากผลกระทบของการที่ธนาคารกลางปรับขึ้นอัตราดอกเบี้ยและภาวะเงินเฟ้อสูง ซึ่งบดบังความแข็งแกร่งของการค้า นอกจากนี้ สัญญาณทุกอย่างยังบ่งชี้ไปในทางเดียวกันว่าเศรษฐกิจออสเตรเลียมีแนวโน้มที่จะชะลอตัวลงอีกในวันข้างหน้า